31. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 198 της 26 Φεβρ./13 Μαρτ. 1970 (ΦΕΚ Α΄  58) Περί αναγνωρίσεως ως Ελευθέρου Τελωνειακού Συγκροτήματος των εν Περάματι Πειραιώς εγκαταστάσεων πετρελαιοειδών της «ΕΛΠΕΤΡΟΛ» Εταιρείας Πετρελαίων Α.Ε. Έχοντες υπ’ όψιν: 1)Το άρθρ. 4 του Νόμ. 436/1914 (ΦΕΚ 357/Α/1914), «περί δασμολογικής αφομοιώσεως των Νέων Χωρών», 2)τον Νόμ. 390/1914 (ΦΕΚ 342/Α΄/1914), «περί Ελευθέρας Ζώνης Θεσσαλονίκης» και 3)την υπ’ αριθ. 109/5.2.1970 γνωμοδότησιν του Συμβουλίου της Επικρατείας, προτάσει του επί των Οικονομικών Υπουργού, απεφασίσαμεν και διατάσσομεν: Άρθρ.1.-1.Επιτρέπεται εις την «ΕΛΠΕΤΡΟΛ» εταιρείαν πετρελαίων Α.Ε. η χρησιμοποίησις των εν Περάματι Πειραιώς εγκαταστάσεών της, περί ων η υπ’ αριθ. 81854/24181/757/26.9.69 απόφασις του Υπουργού Βιομηχανίας, προς αποταμίευσιν, χρησιμοποίησιν και κατεργασίαν των υπό των κειμένων διατάξεων οριζομένων ειδών, αναγνωριζομένων των εγκαταστάσεων τούτων ως Ελευθέρου Τελωνειακού Συγκροτήματος. 2.Η εδαφική έκτασις των ανωτέρω εγκαταστάσεων αποτελείται εξ 7.875 τετραγωνικών μέτρων και συνορεύει κατά το επισυναπτόμενον εις το πρωτότυπον του παρόντος Δ/τος από 8.4.68 τοπογραφικόν σχεδιάγραμμα των Πολιτικών Μηχανικών Αναστασίου Παππά και Βασιλείου Κατουρού, ως ακολούθως: α)Βορείως, επί πλευράς υπό στοιχ. Ζ-Α μήκους 75,10 μέτρων με τροχιοδρομικήν γραμμήν Περάμματος-Πειραιώς. β)Ανατολικώς, επί πλευράς υπό στοιχ. Α-Β μήκους 68,10 μέτρων με ιδιοκτησίαν της Β.Ρ.Ελλάδος LTD και επί πλευράς υπό στοιχ. Β-Γ μήκους 36,90 μέτρων με θάλασσαν. γ)Νοτίως, επί πλευράς υπό στοιχ. Γ-Δ μήκους 75,10 μέτρων με θάλασσαν. δ)Δυτικώς, επί πλευράς υπό στοιχ. Ε-Ζ μήκους 94,65 μέτρων με ιδιοκτησίαν της SHELL COMPANY (HELLAS) LTD και επί πλευράς υπό στοιχ. Δ-Ε μήκους 10,35 μέτρων ωσαύτως με θάλασσαν. Άρθρ.2.-Επί του Συγκροτήματος τούτου, εφαρμόζονται αναλόγως αι διατάξεις: α)του από 14.7.1937 Β.Δ/τος (ΦΕΚ 282/Α/1937) ως τούτο συνεπληρώθη μεταγενεστέρως, β)της υπ’ αριθ. Χ. 3254/56/1963 (ΦΕΚ 532/Β/1963) αποφάσεως του Υπουργού των Οικονομικών, ως αύτη συνεπληρώθη δια της υπ’ αριθ. Χ. 796/16/12.5.1967 (ΦΕΚ 353/Β΄/1967) όμοιας και γ)των άρθρ. 2, 4, 9 και 11 του από 18.4.1920 Β.Δ/τος (ΦΕΚ 91/Α΄/1920). Σελ. 372,12(β) Τεύχος Θ73-Σελ. 140 Άρθρ.3.-1.Το δια του παρόντος Δ/τος αναγνωριζόμενον Ελεύθερον Τελωνειακόν Συγκρότημα, υπάγεται εις την αρμοδιότητα του ΣΤ΄ Τελωνείου Πειραιώς. 2.Της εντός του Συγκροτήματος λειτουργούσης Τελωνειακής Υπηρεσίας προΐσταται Τελωνειακός Διευθυντής Β΄ τάξεως ή Τελώνης Α΄ ή Β΄ τάξεως. Τον προϊστάμενον και το λοιπόν προσωπικόν ορίζει ο Διευθυντής του ΣΤ΄ Τελωνείου Πειραιώς. 3.Η ιδιοκτήτρια του Συγκροτήματος τούτου εταιρεία υποχρεούται όπως μεριμνά δια την μεταφοράν των εν τω Συγκροτήματι τούτο υπηρετούντων Τελωνειακών υπαλλήλων. Ελεύθερα Τελωνειακά Συγκροτήματα 30.Δ.β.31 30.Δ.β.31 Ελεύθερα Τελωνειακά Συγκροτήματα 